ข้าวมันไก่ หมูแดง หมูกรอบ ติ่มซำ บะกุ๊ดแต๋ร้อนๆ จัดหนักจัดเต็มกับร้านแต้จิ๋ว

ร้านตึกแถวหัวมุมถนน ใกล้กับโรงเรียนแจ้งวิทยา สงขลา อยู่ฝั่งเดียวกันกับโรงเรียนเลยคะ หาไม่ยากแน่นอน

ติ่มซำของทางร้านมีให้เลือกหลากหลายแบบ วันนี้จัดเมนูเบคอนพันผักแบบต่างๆ เบคอนมาเต็มชิ้น อร่อยฟินๆ ส่วนไข่ตุ๋นก็นุ่มๆละลายในปาก สำหรับติ่มซำ ให้ผ่าน อร่อยเลย

ต่อกับข้าวมันไก่เน้นๆ จานใหญ่ไก่เยอะสุดๆ แถมไข่อ่อนกับข้าวมันมาเต็มจาน อิ่มมากๆ ไก่ออกเหนียวนิดหน่อยเนื่องจากหนังไก่ ส่วนเครื่องในอร่อยใช้ได้ น้ำจิ้มข้าวมันไก่จัดว่าเด็ดเค็มหวานกลมกล่อม กำลังดี แอบเล็งโต๊ะข้างๆ ข้าวหมูแดงหมูกรอบก็ให้เยอะนะคะ มีไข่ยางมะตูมด้วย

สำหรับมือนี้อร่อยและคุ้ม สาวน้อยจัดไปติ่มซำ 5 เข่งเบาๆ ข้าวมันไก่อีก 1 จาน น้ำแก๊กฮวยและน้ำเปล่า 1 ขวด สนนราคา 137 บาท ไม่แพงด้วยคะ 

*** บริการดี ใส่ใจ น่ารัก รวดเร็วแม้คนเยอะ แถมถูกแม่ค้าแซวอีกด้วยว่าตัวเล็กแต่กินเยอะ 555+ กันเองสุดๆ